Lo-Renz-O/malagasy-sentence huggingface dataset:
Dada ianao ry neny mahavita mihari- pery miongo-bolo samy irery hanabeazana ny kely dada ianao ry neny miaritra ny mafy mikokotra, mihafy tanoloana ireo ditran’ ilay dada be fikitra tsy nampihemotra anao tsy hanolokolo anay ny vono, vava mankalao rehefa mamo izy izay ! Dada ianao ry neny mahaforona ny ts’ isy rehefa fety indray ny andro aminao tsy maintsy misy tsy maintsy misy misy masoandro. Satria tsy tantin’ ny fonao hangasihasy izahay fa matetika aza tsy ao i dada adalabe anay dada ianao ry neny mitia tsy mifanjana mitaiza tsy nierana fa vitanao irery ireny rehetra ireny ny miharitra havizanana manao ho sorona fananana ? Tsy notaraininao fa nihafianao tsotra izao dada ianao ry neny s’ ilay fon- dreny mitepo anatinao mamy koa raha mamy filamatra eto an- tany ny toe- panahinao.
Na dia eo aza ireo efitrano voatsangana noho ny fiaraha-mientan ny daholobe ho entina mampiroborobo ny fanabeazana dia zava-poana ihany izany raha tsy eo ireo olona hampiasa azy. Koa hojerena manaraka eto àry ireo mpampianatra hamolavola ny sain ny mpianatra sy ireo mpandraharaha mitantana ny sekoly.
Samy manana ny fomba hataony ny tantsaha tsirairay amin’ny fanosena araka ny fitaovana ananany. Ao ny mampiasa ny omby hanosena ny vary. Alatsaka miavovona eo afovoan’ny kanifoana ny tahom-bary avy amin’ny tonta ka roahina handeha mivezivezy eo ny omby. Ny vatan-dehilahy ao anatin’izany mamadibadika amin’ny angady rovitra mba hilatsahan’ny voam-bary. Miala kely indray ny omby rehefa hita fa maty ny mololo ka esorina ny mololo ary sivaina amin’ny anjera sy ny angady rovitra hialan’ny voam-bary. Araraka indray ny andiany manaraka hosena ary toy izay hatrany hatrany mandra-paha-tapitry ny tonta iray manontolo. Miparitaka eny ivelan’ny kanifoana ny voam-bary sasantsasany ka fafana hiangona eo ampovoany. Eo koa ireo mampiasa milina toy ny kibôta sy ny trakitera hanosena ny vary. Mitovy ihany ny zavatra atao amin’ny fanosena na amin’ny milina na omby saingy vita haingana kokoa ny asa amin’ny milina ary ny olona ihany koa miala sasatra matetika. Rehefa vita ny fanosena dia miroso amin’ny fikororohana ny vehivavy. Lahasa iray mamiramirana ny fikororohana. Esorina ny fako sy ny vovo-bary mba hampadio azy. Samy mandray ny asa tandrify azy avy ny tsirairay, ny vehivavy manadio ny vary, ny ankizy mitatitra ny vary hodiovina amin’ny fatrambary. Ny vatan-dehilahy mamatratra ny vary voadio anaty gony sy manjaitra azy.
Io aoriananao io! Olona manatona moramora manao kiraro i hasina! I hasina ve? Taitra sy gaga be eny. I hasina tokoa! Tsy nampoiziko. Misaotra anao aho! Mff! Mff nitomany tsy misy isaoranao ahy izany. Andriamanitra no isaorantsika. Nanao izay vitako aho. Fa azy ny lahatra. Andray ry ireto a! Tena faly be aho! Sady miarahaba nahatratra ny taona aloha e! Eny ho’aho arahaba tokoa tratry ny taona. Fa naninona aloha io lohanao sy tongotrao mibandy be io e? N aratra angaha ianao? Voan’ny accident aho ry holy a! An? Tantara lavabe izany
Raha te hahazo vokatra tsara amin’ny asa fikarohana dia tsy maintsy aorina ara- tsiantsa ny zavatra na toe-javatra iray. Izany hoe, tsy maintsy aorina amina haitsikera ny asa fikarohana. Ny haitsikera no jiro manazava ny asa fikarohana sady fototra mampijoro izany. Maro ny haitsikera novolavolain’ireo mpandinika izay azo lazaina fa ngezalahy , no azo arahina tsara. Ry mallarme sy ry einkhenbaum, ohatra, dia nampiasa ny haitsikera miompana amin’ny bika aman’endrika, ry freud indray dia nampiasa ny haitsikera am-parahatoka. Ny lalan-tsain’i levi-strauss izay niompana tamin’ny
Fehiny nodinihina tao amin’iny toko faharoa iny ny fifampiresahana ao amin’ny sangy mahery. Notsoahana tamin’izany fa dinika ifanaovan’ny mpisehatra eny an-dampihazo ny tantara tsangana. Tsy mandeha ho azy araka ny nahim-pon’ny mpiteny izany dinika izany. Novahavahana teo koa àry ireo fepetra efatra mifehy ny fizotrany araka ny fahitan’i grice azy. Teo am-pamaranana dia nasian-teny ny amin’ny teny irery izay endrika manokana isehoan’ny fifanakalozan-teny. Entina mamarana ity fizarana voalohany ity ny fanehoana ny maha vokatry ny fitenenana ny sangy mahery. 1.3. Sangy mahery vokatry ny fitenenana
Ho fanampiana ny mpianatra sy ny mpampianatra raha ny fandaharam-pianarana no tomorina akaiky, dia heverinay fa tombony ho an’ny mpianatra sy ny mpampianatra, satria fahalalana misokatra ho azy ireo ny votoatin’ny kabary am-pianakaviana tsy hihambahamba ny mpianatra haneho hevitra amin’ny zana-taranja ilàn’ny mpampianatra izany, ary tsy ho very izy amin’ny fampiharana izany amin’ny fiainana andavanandro hanana finiavana hitia sy hiaro indray ny haren-tsaina maha-malagasy azy ny mpianatra, ka ho mora amin’ny mpampianatra ny hanatanteraka ny fandaharam- pianarana.
Inona no anjara toeran’ny teny malagasy ao amin’ny gazety sy ny karazam- baovao ampitaina aminy. Voamarika mantsy fa ao amin’ireo gazety mampiasa ny teny malagasy sy ny teny frantsay hampitam-baovao dia misy karazam-baovao lazaina amin’ny teny frantsay kanefa dia tsy misy firesahana azy mihitsy amin’ny teny malagasy. Ny mifanohitra amin’izany koa anefa dia marina loatra. Ohatra tsy atao amin’ny teny frantsay mihitsy ny vaovao milaza vonoana olona.
Les conflits sont une réalité consubstantielle à toute vie associative. Partout où il y a rassemblement d’hommes issus de divers milieux sociaux, il se pose toujours des questions de divergence de points de vue, d’application de procédures, d’interprétation d’actes, d’incompatibilité d’humeur. D’après les enquêtes effectuées auprès de ces deux associations, il existe différents types de conflits ii.3.1 .1 les différents types de conflits et leur manifestation
Dia ny ritsoky ny alina nahalasa saina ho liana, dia namaky dia nanakatona, niverina teo am-pandriana. Izany akory tsy milaza hoe amin’ ny alina ihany vao tonga ny aingam-panahin’ ny eja. Araka ny nambarany dia tsy misy fotoana raikitra hahatongavan’ ny aingam-panahy fa mety vao
Maro ireo fombafomba manaraka bako atao mandritra ny fahafatesana. Ny bako moa dia tsy inona, fa lalàna miendrika fomban-drazana mifehy ny fiarahamonina tanala43. Tsy mitovy ireny, fa arakaraka ny dingana lalovan’ny maty, ny fotoana iatrehana azy, ary ny sokajy misy ilay olona maty. Misy dingana maromaro lalovan’ny faty iray manomboka eo amin’ny fahataperan’ny aina, ka hatramin’ny fahavitan’ny fandevenana azy ny fahataperan’ny aina akimpy avy hatrany ny mason’ilay olona raha vantany vao tapitra ny ainy. Ilaina tohanana ihany koa ny valanoranony raha mbola mafana izy.
Raha io ohabolana io no jerena, dia misy fehezan-teny mifamaly rafitra mitovy vahana mandravon-kevitra izay miorina amin’ny épanode. Izany hoe ny omby no hita miverimberina amin’ny toerana tsy raikitra. Izany dia mba hanamafisana fa ny omby tokoa no anisan’ny fitaovana iray entin’ny olona miasa mba hampitombo ny harenany.
Singanina etoana ianao, andriamatoa andriamanantsilavo seth, mpampianatra matihanina eto amin’ny ecole normale supérieure , ao amin’ny sampana teny malagasy, nitarika anay tamin’nizao asa fikarohana izao. Raha tontosa an-tsakany sy an-davany izy ankehitriny, dia noho ny fanekenao nandray am-pitiavana anay tamin’ny fitsrana sy ny fanitsiana ary ny fanorotoroana samihafa ny tokony hatao. Mankasitraka, mankatelina indrindra tompoko. Andriamanitra anie hamaly fitia sy homba anao sy ny ankohonanao hatrany
Fa maro tokoa ny fanentanana ny olona ataon’ny fanjakana sy ny fikambanana ong samihafa mba hampiditra ny zanany any an-dakilasy. Ny tarehimarika azo avy eny anivon’ny men no andeha ametrahantsika ny anjara toerana omena ny fanabeazana eto madagasikara. Mba handinihana misimisy kokoa ny momba izany dia ny fahalalana ny fepetra sy ny porofo mifanentana amin’izany toy ny tahan’ny mpianatra sahanin’ny mpampianatra iray eto madagasikara, ny faritra distrika be mpianatra indrindra eto, ny tahan’ny famerenan-taona amin’ny ankapobeny sy ny taham-pahavitrihan’ny ray aman-dreny handefa ny zanany any an-tsekoly tarafina amin’ny isan’ny mpianatra amin’ireo ambaratonga telo epp, ceg, lisea , ny momba ny fitaovana sy ny foto-drafitra asa ampiasaina eny anivon’ny sekoly no andeha hojerentsika. Marihina fa ny sekolim-panjakana ihany no horesahina ary asongadina manokana amin’ny fandalinana atao ato amin’ity toko ity hatrany ny dren analamanga sy ny cisco ambohidratrimo.
Manoloana izany, voambolana roa no hita miverimberina ato amin’ny asa fikarohana atolotray ny tontolo an-tanety sy ny tontolo ankoatra. Ankoatra ny nanatsoahanay azy ireo avy ao amin’ny akora fototra dia isan’ny nampiasa ireo voambolana ireo koa andriamatoa ramarolahy ramahefa a.5 tao amin’ny revio nosoratany mitondra ny lohateny hoe ny fiantraikan’ny baiboly amin’ny fiheveran’ny malagasy ny any ankoatra 6 ka indraminay ankehitriny. Ny antony nanaovanay izany moa dia noho ireo voambolana ireo izay tsy vaovao loatra fa efa mahazatra ny sofintsika ihany ny mandre azy. Azo lazaina mantsy fa tsy ny anarana loatra no tiana hasongadina ato amin’ny voka-pikarohana fa ilay votoaty raketin’ny tontolon’ny poeta tety an-tanety sy any ankoatra. Araka ny hita ao amin’ny akora fototra, ny atao hoe tontolo ankoatra dia tontolo itoeran’ny poeta aorian’ny fahafatesana ary ny tontolo an-tanety kosa dia ilay tontolo nisy azy fony fahavelony. Raha nisafidy sy nifantoka tamin’ny akora fototra izahay dia nipetraka avy hatrany ny fanontaniana lehibe manao hoe manao ahoana ny fomba filazan-javatra nentin’ny mpiray donak’afon’ny faribolana sandratra nanangana ny tara-kevitra fahafatesana poeta ? Hita niharihary mantsy ilay lafi-kevitra niarahana nivetso teraky ny fisaonana an’i elie rajaonarison ka teo amin’ny fomba filazan-javatra no nironan’ny sainay. Raha ny fandinihana ny asa soratrana vondrona mpanoratra tahaka izao no asian-teny, matetika ny mpikaroka teo aloha dia nifantoka mandrakariva tamin’ny fandinihana sy famoahana ny lafi- kevitra iombonana thématique hita tokoa mantsy fa matoa namoaka boky iray izy ireny dia misy foto-kevitra iarahany miombom-peo ao. Tsy tambo isaina ireo mpikaroka efa nandinika sy nandalina ny asa soratry ny faribolana sandratra saingy ny ankabeazan’izy ireny dia niompana tamin’ny famoirana ny lafi-kevitra iombonan’ny vondrona. Isan’ireny andrinaivo sendramalala l. S. Nanatsikasina ny tara-kevitra manavanana ny faribolana sandratra izay tsy inona izany fa ny fitiavana eo amin’ny lafiny isan-karazany. Hoy indrindra izy maro ny tara-kevitra hita ao amin’ny tononkalo nosoratan’ny faribolana sandratra fa ny misongadina indrindra dia ny fitiavana. Tamin’izany raha nandroso ampahan-kevitra hijery ny endrika ivelan’ny tononkalon’ny mpikambana izy dia ny firafitry ny tononkalo malala-drafitra sy ny fampiasana ny voambolana mivatambatana no nasiany teny fa tsy hita loatra ilay sarin-teny izay tsy azo hodian-tsy hita mampiavaka ireo poeta ao amin’io fikambanana io. Manoloana izany, ny fomba filaza miorina amin’ny tropes no hita fa nananganana ny fiheverana ny atao hoe fahafatesana poeta ao amin’ny boky dindo sy vina. Ny tiana hotsindriana
Analamanga ihany, fa misy avy amin’ny faritra hafa. Antony mahatonga izany ny fiakaran’ireo tanora avy amin’ny faritra samihafa mihazo ny renivohitra hitady asa, hianatra, taomin’ny namana, sns ka mitarika azy ireo hivaona izany matetika; eo ihany koa ny fiakaran’ny raharaha eo amin’ny ankizy nandika lalàna ka voatery mivondrona ao amin’ny akany avoko izy ireo mandritra ny fotoana tsy voafetra. Sary 02 ireo ankizy beazina sasantsasany
Mpiasam-panjakana, nivoaka tamin’ny gazety ny 1er août 1947 v. A. , tak.234 mila paul, resampa andré, miadana victor anarana fantatr’i robena tamin’ireo afaka tamin’ny fitsapam-pahaizana natao ho an’ny mpiasam- panjakana v. , tak.234 toy izao ny famintinana ireo mpandray anjara rehetra ao amin’ny tantara mpandray anjara fototra robena
Ralimanja naman’i faralahy, mamboly anana eny akaikin’ny alan’ambohimahavelona. Efa tena hiditra ny ala mihitsy. Re tsara ny feom-boron- kely. Mihirahira hira vakodrazana na hira madinika toy bakomanga ramahafadrahona izay vao miteny i faralahy faralahy lavitra tsara feo mihitsy ange ralimanja izany e ! Marina tsy manakoako eran’ny tanety ny feonao manga. Ralimanja taitra aho marina, hay ve i faralahy e ! Faralahy tsy matahotra kosa ralimanja ! Sa tsy ianao irery no aty fa nisy olona niaraka taminao ? Ralimanja izaho irery no nandeha ka ! Inona moa no atahorako eo ? Faralahy ety an’alan’ambohimahavelona ange ianao e ! Ralimanja fa heverinao ho vahiny angaha aho ka tsy hahalala ity toerana ity ? Faralahy izany ange ho aho e ! Tena sahy ianao raha ohatra ka nahalala ny tantara rehetra nitranga teto. Ralimanja fantatro ka ! Faralahy ny olona ange tsy misy sahy mankety intsony e ! I neny izany ange tsy te handre intsony ny anarana alan’ambohimahavelona ralimanja fantatro ho’aho ny tantara nitranga. Fa inona moa no atahoranao ry faralahy ? Izaho angaha moa miditra any anaty ala na mikapa hazo. Mbola ety ivelany aho fa tsy ao anatiny no mamboly anana. Faralahy ity toerana ity mihitsy ange no atahoran’ny olona e ! Tsy misy izay any ivelany sy anatiny fa rehefa ety dia fady amin’ny olona. Aiza koa moa no hahafantaranao izay miteraka ny loza na fikapana hazo ihany na ny fandehanana ety fotsiny ? Ramilanja ny zava-nisy hatramin’izao aloha dia izay nikapa hazo ihany no voa oay ! Azafady tokoa ! Nanao ahoana ilay zokinao nampidirina hôpitaly, ilay naratra tety voalohany ? Faralahy efa mihatsara izy ka ! Angamba efa hivoaka hôpitaly atsy ho atsy izy. Ralimanja tsara be izany ! Faralahy tohizo ny voly anana ataon-dralimanja izaho koa moa ity be resaka. Azafady nanelingelina anao. Ralimanja tsy maninona ka ! Vao maika aza vita haingakaingana ny asako. Faralahy hay ve ! Hono ho’aho ralimanja raha mazoto ianao, maninona ho’aho, raha miaraka miditra ao anaty ala ao isika sy ianao. Vitao aloha ny voly anana ataonao dia mankao isika ! Ahoana mazoto ianao ? Ralimanja hankahatra loza ve ? Faralahy mafy noho iza moa aho no hankahatra loza e ? Ny eritreritro izaho mankaty izao dia ny hijery tsara ny zava-misy ety. Hiverina amin’ilay toerana na ilay faritra nahavoa an-drazoky sy ratarika ka hijery raha misy marina na zavatra hafahafa mety hahafantarana ny anton’ilay fitrangan’ny loza. Tsy ilaozan’izay hisy hazo ho tapatapaka, satria nisy rivotra nifofofofo hono tamin’ny fotoana nitrangan’ny loza na fambara hafa. Ramilanja tsy matahotra i faralahy ? Faralahy tsy matahotra aho ho’aho. Ramilanja eny eny ary e ! Fa andraso kely aloha hovitaiko ity voly anana ity.
Lisea nanisana lisea tsiroanomandidy betsaka ny fifandraisana misy eo amin’ny mpianatra diso tafahoatra aza indraindray ka mivadika ho fifananihanihana sy sangy betsaka ny fifandraisan misy eo amin’ny mpianatra mpianatra manaja ny namany ary tia mifanakalo hevitra. Fafana 14
Koa ho mariky ny fitokiana taminay, ho reharehan’ireo rehetra nitaiza sy nanabe, ho fankasitrahana ireo nanampy ary ho voninahitry ny sekoly ambony fanofanana mpampianatra sy ny sampana teny malagasy, dia amin-kafaliana safononoka tokoa no anoloranay izao asa fikarohana izao.
Ny fenitra kristiana dia azo lazaina hoe norme kristiana. Izany hoe ny tokony ho izy eo amin’ny maha kristiana raha adika tsotsotra. Azo faritana koa hoe tarigetra tratrarin’ny kristiana ny kristiana tokoa dia manana izay fenitra tratrariny izay. Misy maromaro ireo fenitra kristiana hita taratra ao amin’ny tantara ny zanako. Hojerena misesy eo ambany izany. 3.3.1. Kristiana manana toetra mendrika sy madio
Nisy gazety hitanay nilaza hoe ny poezia dia zava-kanto azo tanterahina amin’ny alalan’ny feo sy ny hira ka raha angolaina , ngadonina, tarihina, atao haingana itsy voalohany dia soratana na tononina kosa itsy faharoa fitaizana, fitaovam-panentanana sy fampitana hafatra izy ireo 47
Hendry azafady aloha manapaka ny tenin i dadabe fa ohatra ny tsy mahalala fomba mihitsy izahay raha tsy miteny a. Voalohany dia miarahaba antsika rehetra izao tratra ny krismasy, ary faharoa dia. Hamaly an i dadabe aho. Tsy misy fianakaviana maro be izany ho avy eo. Tsy nampandre azy afa-tsy dadatoa mivady sy dadanaivo mivady izahay.
Mpiofana rehefa nahavita ny taona fahatelo. Maharitra telo volana io asa io ary tsy mifarana raha tsy mahazo fankatoavana avy amin ilay toeram-piasana. Sokajina araka ny fitondran-tena sy fahasalaman ny tanora ny fahaiza-manaony. Tsaraina izy ireo amin ny andrana asa ataony ary toy izao manaraka izao ny fomba anatanterahana izany fafana 15 ny fanehoana ny fahasalaman ireo tanora
Tsy ho voatanisanay ato anatin ity asa ity ireo verindroa ara-boambolana rehetra fa ampahany ihany no haseho eto amin ny alalan ny lisitra etsy ambany. Karazana porofo entina manamarika ny fisian ny asa fikarohana nataonay ihany ireo ohatra ireo. Anisan ny kendrena amin ny fampisehoana io lisitra io ny mba hahitan ireo vonona hiroso amin ity sehatry ny verindroa ara-boambolana ity. Asa hiaingana sy hisarihana ny sain izy ireo dieny izao mba hahatomombana ny asany an-tsakany sy an-davany ka hahatongavana amin ny tanjona tiana hotratrarina.
Ny atao hoe fifandraisana. Avy amin’ny teny latina communicaire ny communication na ilay atao hoe fifandraisana famaritan’ny mpandinika ihany no nentina hamaritana azy. Sehatra malalaka isehoan’ny fifanakalozan-java-misy ao amin’ny samy olombelona ny fifandraisana33. Tsy ny fifanakalozam-baovao sy ny hafatra fotsiny ihany no sahanin’ny fifandraisana, fa ny hetsiky ny tsirairay sy ny vondron’olona mikasika ny vondrom- pampitana sy ny fifanakalozan-kevitra, ny zava-misy ary ny akora34.
Ii-2 -2 amin’ny teny swahili ny tsirinteny -o no manamarika ny mpandrohy amin’ny teny swahili. Maningana ny endriky ny mpandrohy amin’ny sokajy m- wa- amin’ny tokana ka -ye no miasa eto fa tsy -o. Ny mari-pirindran’ny matoanteny amin’ny sokajin’anarana no mipetraka eo alohan’ny mpandrohy. Indreto ny mari-pirindran’ny matoanteny mifanandrify amin’ny sokajin’anarana avy sokajin’anarana mari-pirindrana m- wa- a- wa- m- mi- u- i- ki- vi- ki- vi- n- i- zi- ji- ma- li- ya- u- u- zi- ku- ku- mahali pa-, ku-, mu-
Valin’ny madama n’i hobiana ary raha ny momba ireto fitafiako izaho indray no mahazo isa ambany. Dia tsoriko mihitsy fa zavatra niniako tsy ny andro mamanala no ataoko manahirana dia faly ery ry neny 20 fa ny hahafaly ilay mpitsena ankodimirana mandoka sy miteny fa mianatra ny zanany. F’ity izao no mety hahagaga anao ombieny hobiana hoe dia ahoana ’zany ireny isa ireny! 1 tsy anomezan-tsiny an’izay tsy mahalala ny anto-nahatonga ny isanao ambony na koa anaovana azy ho olona adala dia tena hadalako ka tsy hataoko intsony; raha misy fandikany ny fihetsika voamboatra ho tombony ho azy amin-java-tafahoatra; 25 ny reninao ’zao manko no haiko fa voafitaka fa dadanao indray, efa ela no nibitaka; 5 koa aoka dia hambara ho fantatrao ny marina, ’lay marina tsy hain’ny fihevitrao takarina, satria hono amin’izay ianao raha mahatsikaritra mba hahafahanao mandinika mangina na koa mahita anay miresaka maharitra sy, koa, tsy hahadiso ’zay mety ho faniriana; dia efa lasa vidy ny fangalaran-dia 30 ka sao mba takon’iny ’lay zahay mifankatia fa ny fiantefa -mazavan’ny masoko mijery 10 matetika hitanao mibanjina tsy miery dia ’zany f’aoka hazava ary aoka tsy hihanaka dia fangatako tsiro ’lay olona lalaiko ity fanazavako ny fihaonana mazavan’ anaty visavisan’ny foko sy ny saiko ny masontsika mianaka
Ii-3-1-1-ny tanjon’ny fikambanana mampiaina ny fikambanana ny fisian’ny tanjona. Tsy afaka miara-miasa anefa ireo vondron’olona ireo raha tsy mitovy ny tanjona tratrarina ary mitovy ny fomba hanatanterahana izany. Ity fikambana ity dia naorina indrindra mba hampivondronana ireo olona ao amin’ny fokontany antsahabe vonona ny hanatsara ny fivelomany, hiaro ny tontolo iainana amin’ny fitantanana ny fizahan-tany. Tanjon’ny fikambanana voalohany ny fampivoarana ny fari-piainan’ny mpikambana sy ny mponina amin’ny alalan’ny fanatsarana ny famokarana sy ny fiarovana ny ala. Mahasahana lafin-javatra maro izany tanjona izany. Isan’izany ny fampivoarana ny fari-piainana, fanatsarana ny fitaovana enti-mamokatra, fanamafisana ny lafiny fanabeazana, izany hoe, ny fampivelarana ny maha olona manontolo no tanjon’ny ami izay mifototra amin’ny famokarana sy ny fikajina ny harena voajanahary ary ny fiarovana ny tontolo iainana ao amin’ny faritra. Iray ny tanjona raha izay no jerena hahaleo tena tanteraka amin’ny fampivelarana ny fiainan’ny tantsaha, tsy hiankina na hiandry ny famatsiam-bola avy any ivelany na amin’ny hery hafa vao afaka manatanteraka tetikasa fampivoarana ny fokontany. Amin’ny tantsaha, ny fampandaisana anjara dia mamela sy mampifanaraka ary mampitohy ny tena laharam-pahamehan’ny mponina amin’ny asa fampandrosoana atao. Ny tantsaha ihany no tena mahita ny filàna fototra ao aminy. A- ny fitsipika mifehy ny fikambanana mba hisian’ny fiaraha-miasa sy fifampitokisana ao anatin’ny fikambanana dia tsy maintsy manana rindran-damina sy fitsipika mifehy azy izy ary tsy maintsy manaja izany ny tsirairay. Toy ny fikambanana rehetra ny ami, manana ny fitsipika mifehy azy ny fivoriana
Hita fa tena nampiova ny toe-tsain’ny malagasy tokoa ny fidiran’ny vahiny teto madagasikara. Tsy niova fe niova fotsiny fa tena nirefarefa tamin’ny tany mihitsy aza, indrindra fa ireo malagasy nandray tsy am-piheverana ny fomba fisainana vahiny. Tsy nisy afa-tsy lafy ratsy no hita nisongadina vokatry ny zava- misy ara-toekarena sy ny fiarahamonina. Nihanahazo vahana ny fahantrana ary nifampiandry kendry tohina ny samy malagasy, mba hiarovana ny tombontsoan’ny tsirairay.
Ny vanim-potoana fiakaran’ny vary avy eny an-tanimbary no antsoin’izy ireo hoe hasotry , ary ny vanim-potoana mahalany ny vary eny an-tanimbary kosa, no antsoiny hoe ’’havaratana’’. Dia ireo vanim-potoana roa ireo no mibaiko ny fiaimpiainan’ny olona amin’ny ankapobeny ny ’’hasotry’’ sy ny ’’havaratana’’ .
Fizarana 74 alahahady, 12 desambira 2010; lah 3699 nitalaho mafy tamin’ilay vadintany rahary mba tsy hanatanterahany ny fandroahana azy ao amin’ny trano, saingy tsotra ihany ny valin-tenin’ilay vadintany tsy anjaranay, tompoko, ny manafoana ny didim-pitsarana fa anjaran’ny tribonaly. Ny andraikitray dia ny manatanteraka fotsiny ny didy navoakan’ny fitsarana. Toy ny voakapoky ny kanota ny lohan-drahary ka fanina nitsirepirepy izy. Herinandro no fe- potoana nomena hialany ao amin’ny trano ary tsy mahazo mampiakatra fitsarana ambony intsony, hono, izy fa efa dila ny fotoana tokony ho nanaovany an’izany. Tsy mahafantatra an’izay tena pitsopitson’ny raharaha eny amin’ny fitsarana rahary fa nionona fotsiny tamin’izay nolazain’ilay olona nitonona ho vadintany. Lany andro teo am-pikenonkenonana sy teo am-piatrehana an’ireo olana nianjady taminy ve izy ka tsy nahatsapa ny firimorimon’ny fotoana, sa ny fotoana nivoahan’ilay didim-pitsarana mihitsy no haingana loatra tsy araka ny niheverany azy? Nahoana no tsy voarainy izany taratasy fiantsoana azy teny amin’ny tribonaly izany? Fahadisoana teo amin’ny mpanatitra taratasy ve sa fahadisoan’ny adiresy sa. Tsy nisy akory? Fanontaniana mibosesika tao an-dohan-drahary avokoa izany rehetra izany! Dia ho lasan’olona tokoa ve ity tranony tsy foiny loatra ity? Dia ho aiza izy mianaka? Hiverina any ambanivohitra? Dia atao ahoana rakoto? Havela irery any amin’ny toerana fitsaboana marary saina any ve raha hifindra lasy any ambanivohitra izy? Mbola fanontaniana saro- baliana tao an-tsainy koa izany rehetra izany tapa-kevitra rahary fa tsy hanaiky hiala ao amin’ny tranony na inon-kihatra na inon-kidona. Fantany fa misy tsy rariny sy fanaparam-pahefana izao manjo azy izao. Ny vola sy ny fahefana no miteny ka nahatonga an’izao zava-mitranga izao fa tsy ny fahamarinana velively! Indrisy, rahoviana vao ho resin’ny fahamarinana ny herin’ny vola sy ny fahefana? Raha vao voaraviravy vola ny ankamaroan’ny olombelona dia afaka mamadika ny mainty ho fotsy, ary mamadika ny fotsy ho mainty. Na dia ireo mpitsara efa nanao fianianana mba hampijoro ny marina sy ny rariny aza dia minia mikipy rehefa tandindonin’ny vola, ka sahy manameloka ny tsy meloka , ary sahy manafaka madiodio an’ireo izay efa hita mibaribary fa nanao heloka teo amin’ny mpiara-monina! Eny, tsy vitsy ireo mpitsara mahavita an’izany, ary tsy miafina amin’ny vahoaka ny fisian’ireny, saingy tsy afa-manoatra ireo izay tsy mba manam-bola sy fahefana fa miharitra ny tsindry hazolenan’ny fitsaran’ny tany!